Pol Pot

Pol Pot (khmer: ប៉ុល ពត, egentlig Saloth Sar, født 19. mai 1925 i Kampong Thom, død 15. april 1998 i Anlong Veng), også kalt Bror nr. 1 og Kamerat Pol, var en kambodsjansk kommunistisk politiker. Han ledet den revolusjonære, kommunistiske bevegelsen kjent som Røde Khmer 1963–1997. Pol Pot var de facto statsleder i Kambodsja, som ble kalt Demokratisk Kampuchea under hans styre, fra midten av 1975 til 1979. Nominelt var han statsminister i Demokratisk Kampuchea 1976–1979.
Pol Pots totalitære regime igangsatte en radikal kollektiviseringsprosess, der store deler av befolkningen ble forvist til landsbygden for å jobbe på kollektivbruk og tvangsarbeidsleirer. Denne politikken ble av regimet presentert som en ny start på sivilisasjonen, kalt «år null», og skulle ta utgangspunkt i det tradisjonelle bondesamfunnet. Med den hensikt å utrydde fiender av revolusjonen, begikk regimet massemord på de såkalte dødsmarkene. Ofrene ble ofte torturert til døde med svært primitive midler, mens andre døde av sykdom, tvangsarbeid og sult. Byfolk, buddhististiske munker, vestlig utdannede intellektuelle, kapitaleiere, funksjonshemmede og etniske minoriteter var særlig utsatt. Estimater av antall drepte i perioden 1975–1979 varierer mellom 1,5 og 2,3 millioner, av en befolkning på 7–8 millioner, med 2 millioner ofre som det vanligste anslaget.Som følge av Den kambodsjansk-vietnamesiske krig ble Demokratisk Kampuchea invadert av Vietnam i 1979, og Pol Pot ble avsatt. Deretter flyktet Pol Pot og hans tilhengere inn i jungelen i den nordvestlige delen av Kambodsja, hvor de drev geriljakrig mot de vietnamesiske okkupasjonsstyrkene og de kambodsjanske regjeringsstyrkene. Invasjonen av Kambodsja ble fordømt av flere land, som USA og Kina, og Røde Khmer fikk derfor beholde Kambodsjas sete i FN. Kina, som var regimets næreste allierte, invaderte også Vietnam som reaksjon på invasjonen av Kambodsja. Pol Pot ble aldri stilt til ansvar for handlingene sine, men ble avsatt og fengslet etter en intern maktkamp i restene av Røde Khmer i 1997. Han døde av naturlige årsaker under husarrest i 1998, hvoretter Røde Khmer-geriljaen gikk raskt i oppløsning.


== Verker på norsk ==
1978 – Slik vart Kampuchea fritt (Formannen i Kampucheas Kommunistiske Parti om revolusjonen i Kampuchea), Forlaget Oktober ISBN 82-7094-978-7


== Referanser ==


== Litteratur ==
Chandler, David P. (1992). Brother Number One: A political biography of Pol Pot (engelsk). Boulder: Westview Press. ISBN 0-8133-3510-8. 
Chandler, David P., Kiernan, Ben og Boua, Chanthou (1988). Pol Pot plans the future: Confidential leadership documents from Democratic Kampuchea, 1976–1977 (engelsk). New Haven: Yale University Press. ISBN 0-938692-35-6. CS1-vedlikehold: Flere navn: forfatterliste (link)
De Nike, Howard J., Quigley, John B. og Robinson, Kenneth J. (red.) (2000). Genocide in Cambodia. Documents from the trial of Pol Pot and Ieng Sary (engelsk). Philadelphia: University of Pennsylvania Press. ISBN 0-8122-3539-8. CS1-vedlikehold: Flere navn: forfatterliste (link)
Halstvedt, Tor (2004). «Morderne. Pol Pot og Røde Khmer». Nytt Norsk Tidsskrift (norsk) (1): 69–78. 
Heder, Stephen (1991). Pol Pot and Khieu Samphan (engelsk). Clayton: Centre of Southeast Asian Studies. ISBN 0-7326-0272-6. 
Idling, Peter Fröberg (2009). Pol Pots smil. Om en svensk reise gjennom Røde Khmers Kambodsja (norsk). Oslo: Cappelen Damm. ISBN 978-82-02-32778-1. 
Kiernan, Ben (2004). How Pol Pot came to power: A history of Cambodian communism, 1930–1975 (engelsk). New Haven: Yale University Press. ISBN 0-300-10262-3. 
Kiernan, Ben (1997). The Pol Pot regime: Race, power and genocide in Cambodia under the Khmer Rouge, 1975–79 (engelsk). New Haven: Yale University Press. ISBN 0-300-06113-7. 
Pol Pot (1978). Slik vart Kampuchea fritt. Formannen i Kampucheas kommunistiske parti om revolusjonen i Kampuchea (norsk). Oslo: Oktober forlag. ISBN 82-7094-978-7. 
Short, Phillip (2007). Pol Pot. Historien om et mareritt (norsk). Oslo: Cappelen. ISBN 978-82-02-27478-8. 


== Eksterne lenker ==
(en) Pol Pot – kategori av bilder, video eller lyd på Commons  Wikiquote: Pol Pot – sitater

«Cambodian Genocide Program» (engelsk). Yale University. 
«Cambodia Tribunal Monitor» (engelsk). 
«Kort biografi utgitt av Røde Khmer i 1978» (engelsk). archive.org. 
«Pol Pots tale ved Røde Khmers 17-årsjublieum i 1977» (engelsk). archive.org.